open-index/open-wikipedia-markdown huggingface dataset:
Fourmi (filma)

***Fourmi*** () 2019ko Julien Rappeneau frantziar zinema zuzendariaren komedia dramatiko filma da.

## Sinopsia 
Theo gazteak *Fourmi* du goitizen, bihotzez handia da, baina tamainaz txikia. Laurent aita bakartiari bizipoza ematea da bere nahia, eta, horretarako, gezur bat asmatuko du: futbol talde batean hartuko dutela Fourmi. Kontua da behin gezurretan hasita ezin izanen diola egia aitortu, eta gezurra gero eta handiagoa bihurtuko da.

## Aktoreak 
* François Damiens : Laurent
* Maleaume Paquin : Théo
* André Dussollier : Claude
* Ludivine Sagnier : Chloé
* Laetitia Dosch : Sarah
* Sébastien Chassagne : Antoine
* Didier Brice : Banal
* Pierre Gommé : Max
* Cassiopée Mayance : Romane
* Nicolas Wanczycki : Éric

## Erreferentziak 
## Kanpo estekak
Errementerikoa baserria

**Errementerikoa baserria** Zeberioko baserri bat da.

## Arkitektura 
Aurrekoa baino txikiagoa da, eta haren atzean dago. Behe-solairua, lehenengoa eta teilatupekoa ditu. Eraikinak tratamendu bateratua du, homogeneoa, eta bi isuriko teilatua. Fatxadak lauak dira, simetria handikoak; oinplano ia karratua da, eta fatxada nagusian hain berezkoa den teilatu-hegala dago. Baserriko behe-solairua harlangaitzezkoa da, eta angeluetan harlandu txikiak ditu; lehenengo solairuan eta teilatupean, zurezko armazoia du, kareorez osotua. Hemen ere fatxada nagusia hegoaldera begira dago, eta harlangaitezko horma bat da. Ezkerraldean, bi bao ditu, eta eskuinaldean, harlanduz inguratutako bao txiki bat. Horma hori zurezko armazoiaren euskarria da; armazoiak zutabeek mugatutako lau zati ditu. Lehenengo solairuan, zati bakoitzak leiho bat du, ia karratua. Alboko zatietan zeharkako txarrantxak ditu eta horrek leihoen desplazamendua eragiten dute. Baoak ordenatuta daude, muntanga bertikalen antolamendua hautsi gabe. Jatorrizko baserriarena ez den balkoi bat dago. Teilatupekoan, erdiko bi zatiek, karelaren gainean, ez dute itxiturarik. Fatxadaren gainaldean, bost jabaloi daude, berezko teilatu-hegal handi baten euskarri. Iparraldeko atzealdeko fatxadaren konposizioa eta eraikuntza-sistema hegoaldekoa bezalakoa da, baina harlangaitzezko behe-solairua erdisotoa da, lurraren gorago duelako; gainerako fatxada zurezko armazoiko hormatal zuri handi bat da, ia simetrikoa, eta muntanga bertikalak nabarmentzen dira, batez ere. Leiho bat, patin bidezko sarrerako ate bat eta eranskin txiki bat baino ez daude; zeharkako txarrantxa bakarrak fatxadaren muturretan daude. Teilatupeko lau zatietan ez dago itxiturarik kareletik gora, eta ez dago teilatu-hegalik ezta jabaloirik ere. Alboko fatxadek ere harlangaitzezko horma dute, armazoiaren euskarri. Itxituraren muntangen artean leihoak daude, nahiko ordenatuta, eta zeharkako txarrantxa gehiago daude. Zurezko egitura zenbaitetan tamaina handikoa da, eta enara-hegalen formako lotura asko, egurrezko kabilak eta belarri batzuk ere ikusten dira.

## Iruditegia 

Fitxategi:133 Sautuola, Zeberio - Errementerikoa baserri.jpg
Fitxategi:134 Sautuola, Zeberio - Errementerikoa baserri.jpg
Fitxategi:131 Sautuola, Zeberio - Errementerikoa baserri.jpg
Fitxategi:132 Sautuola, Zeberio - Errementerikoa baserri.jpg

## Erreferentziak 
## Ikus, gainera 
* Errementerikoa, Kokotenetxea eta Fragua baserriak

## Kanpo estekak 
* Monumentu multzo izendapena EHAAn
Puenteviejo zubia

**Puenteviejo zubia**, **Zubizaharra** euskaraz, Arabako Armiñon herrian dagoen Erdi Aroko eraikina da, XIV. edo XV. mendean altxatua.

## Historia 
XIV. edo XV. mendean eraikia, zubiaren lehen aipamena 1339koa da. Dena dela, aztarna batzuen arabera, erromatarrek ere zubi bat eraiki zuten inguru horretan. Errege posta-bidea zubi horretatik zihoan eta urte askoan Madriletik Frantziarako bidean ezinbesteko komunikazio-gunea izan zen. Lehen Karlistaldian, Karlos Maria Isidro Borboikoak aginduta, zubia dinamitaz erabili ezinik gelditu zen. Gertaera horrek eta ondoren Ribabellosara joateko bideak hartzen zuen aldapak beste berri bat irekitzeko beharra justifikatu zuten, 1848an; horretarako Puentenuevo zubia eraiki zen. Egun, Zubizaharratik Donejakue Bidea doa.

## Deskribapena 
Zubi dotore eta luzea da. Sei arku ditu eta eta bost zubi branka.

Armiñongo zubi erromatarra.jpg|Zubizaharraren inguruan erromatarren garaiko aztarnak aurkitu dira.
Armiñon 3.jpg|Zubi honek historikoki garrantzi handia izan du.

## Erreferentziak 
## Autoritate kontrola
Santo Kristo baseliza (Lezama)

**Santo Kristo baseliza** Lezaman dagoen XVI. mendeko baseliza bat da. Asua- Erletxes errepidearen parean dago, eta barrokoaren santutxo adibide eder bat da.

## Ezaugarriak 
Habearte bakarreko barrualdeak gurutze formako oinplanoa du, gurutzadura eta burualde zuzena. Bidera erabat irekita dago, eta bere fatxada erdi-puntuko arku handi batek mugatzen du, burdin hesiz babestuta. Aurrealdean, hiru isurkiko elizpe bat dago, harrizko zokaloaren gainean dauden hiru zutabe toskanarrek eusten diotena. Elizpeak, bi bihotz marrazten dituen antzinako zorua mantentzen du.

## Historia 
Kristo Santuaren santutxoari buruzko albisterik zaharrena XVI. mendearen erdialdekoa da.

## Argazki galeria 

Fitxategi:Lezama - Humilladero Santo Cristo 1.jpg
Fitxategi:Lezama - Humilladero Santo Cristo 3.jpg
Fitxategi:Lezama - Humilladero Santo Cristo 2.jpg

## Erreferentziak 
## Kanpo estekak
San Roman baseliza (Muxika)

**San Roman baseliza** Muxikan, San Roman edo Besangiz auzoan dagoen XIV. mendeko baseliza bat da, muino baten gainean Muxika dorretxetik gertu.

## Ezaugarriak 
Ermita oinplano angeluzuzenekoa da, 14,10 x 7,30 metrokoa, eta burualde laua duen nabe laukizuzen bakar batez osatuta dago. Harresiak harlangaitzezkoak dira eta ertzak harlanduzkoak; estalkia bi isurikoa da, eta arku zorrotzeko ate batetik sartzen da barrura.

Garai berantiar batekoak izan daitezke burualdeko bi leihoak, txaranbelduak eta erdiko zutabetxoarekin eta goiko aldean lau petaloko lorearekin, hargintza lan fin batean. Ermitan, gainera, gotiko berantiarreko fabrikako elementuak daude, hala nola sarrera, pixka bat zorrotza eta ur bedeinkatu ontzi batez alboetan, hegoaldeko horman.

Barruan pulpitua eta korua desagertu dira, eta horien parean, tenpluaren oinaldean irekitako bi arkupe zorrotzez osatutako eserleku-leiho bat kontserbatu da.

## Argazki galeria 

Fitxategi:Muxika - San Roman baseliza 1.jpg
Fitxategi:Muxika - San Roman baseliza 3.jpg

## Erreferentziak 
## Kanpo estekak
Herdoñana etxea

**Herdoñana etxea** Erdoña herrian (Araba) kokatutako etxe barroko bat da, XVI, mendekoa. Eraikitako euskal ondare nabarmen gisa katalogatua dago, Donejakue bidearen baitan.

Hegoaldera enaten duen ate nagusiaren gainean armarri handi bat dauka, Erdoñaren ezkutuarekin eta inskripzio batekin, zeinak dioen "Soy de Iuan Ruis de Ordoñana".

[thumb|300px|erdian|Herdoñana etxeko atea, 20. mendeko lehen erdian, [Indalecio Ojanguren|Indalezio Ojangurenek erretratatua.]]

## Erreferentziak 
## Kanpo estekak
Asto erregea

***The Donkey King*** () 2018ko Aziz Jindani pakistandar zinema zuzendariaren marrazki bizidunetako filma da.

Zineuskadik eta Eusko Jaurlaritzako Kultura eta Hizkuntza Politika Sailak sustatutako Zinema Euskaraz programari esker, filma euskaraz ikusi daiteke zinema aretoetan.

## Sinopsia 
Oihaneko erregeak erretiroa hartzea erabaki du, eta haren ondorengoa hauteskundeen bitartez aukeratuko dute. Mangu asto xaloa da, handikerietatik guztiz bereiz bizi dena. Halako batean, bere burua hautagai ikusiko du, eta trikimailu politikoak bertatik bertara ezagutuko ditu. Superbusen aurka lehiatu beharko du, oihaneko erregearen ondorengo kutuna. Borroka horren erdian, ordea, Miss Fina sartuko da.

## Erreferentziak 
## Kanpo estekak
Manou (filma)

***Manou*** 2017ko Andrea Block eta Christian Haas alemaniar zinema zuzendarien marrazki bizidunetako filma da.

Zineuskadik eta Eusko Jaurlaritzako Kultura eta Hizkuntza Politika Sailak sustatutako Zinema Euskaraz programari esker, filma euskaraz ikusi daiteke zinema aretoetan.

## Sinopsia 
Manou hegazti txiki eta bizkor bat da. Kaio bat delakoan hazi da, hala baitira haren gurasoak ere. Ahaleginak eta bi egiten ditu igerian, arrantzan eta hegan; ez da oso abila, ordea. Azkenean, familiako beste kideak bezalakoa ez dela ohartuko da. Orduan, bidaia harrigarri bati ekingo dio, benetako jatorria ezagutzeko.

## Erreferentziak 
## Kanpo estekak
Undone

***Undone*** estatubatuar telesaila da, Raphael Bob-Waksbergek eta Kate Purdyk sortua.

## Sinopsia 
Auto istripu larri baten ostean, denbora eta errealitatea hautemateko duen modua betiko eraldatu zaiola ohartuko da 28 urteko Alma protagonista gaztea. Hain justu, auto istripu batean hil zen aitaren figura agertuko zaio behin eta berriz, eta haren eskutik hasiko du abentura kosmikoa, bizipen oro zalantzan jartzeraino.

## Erreferentziak 
## Kanpo estekak
Transparent (telesaila)

***Transparent*** estatubatuar telesaila da, Jill Solowayk sortua.

Bi orduko film batek emango dio amaiera transexualitatea eta harreman sentimentalak jorratzen erreferente bilakatu den telesailari. Baina polemikak ere zipriztindu du amaiera. Jeffrey Tambor aktore protagonista lantaldetik kaleratu zuten 2018an, grabazio seteko sexu-jazarpen akusazio batzuk zirela medio.

## Aktoreak 
* Jeffrey Tambor: Maura Pfefferman
* Amy Landecker: Sarah Pfefferman
* Jay Duplass: Josh Pfefferman
* Gaby Hoffmann: Ali Pfefferman
* Judith Light: Shelly Pfefferman
* Kathryn Hahn: Rabbi Raquel Fein

## Erreferentziak 
## Kanpo estekak
San Pedro baseliza

**San Pedro baseliza** hauetako bat izan daiteke:

* San Pedro baseliza (Altsasu-Urdiain)
* San Pedro baseliza (Elkano)
* San Pedro baseliza (Ziortza-Bolibar)
VIA, herriaren bidea

**VIA, herriaren bidea** () Frantziako alderdi politiko eskuindarra da. Kristau-demokraziaren jarraitzailea, 2001 eta 2009 urteen artean **Errepublikazale Sozialen Biltzarra** () izena zuen, eta, 2009tik 2020ra arte, **Alderdi Kristau-Demokrata** (, **PCD**). Christine Boutinek sortu zuen. Hasieran, Frantziako Demokraziaren Aldeko Batasunaren barneko joera bat izan zen, eta, egun, Herritarren Mugimenduaren Aldeko Batasunaren barnean egon zen.

## Erreferentziak 
## Kanpo estekak
Zimbabweko errugbi selekzioa

**Zimbabweko errugbi selekzioa** Zimbabwe herrialdea ordezkatzen duen errugbi selekzioa da.

## Historia 
Hego Rhodesia izenarekin 1910 urtean jokatu zuen aurreneko partida. *Zimbabwe* bezala 1981 urtean jokatu zuen lehen aldiz. Aurreneko bi Munduko txapelketetan Afrikako ordezkari bakarra izan zen.

### Munduko Errugbi Txapelketa 
### Afrikako Errugbi Kopa 
* Txapelduna (3): 2012, 2024, 2025
* Txapeldun ordea (3): 2013, 2014, 2015

## Kanpo estekak 
* Zimbabweko Errugbi Federazioaren webgunea
Ekologistak (Frantzia)

**Ekologistak** (, **LÉ**), 2023a arte **Europa Ekologia-Berdeak** deitua, Frantziako alderdi politiko ekologista da. 2010ean sortu zuten Berdeak eta Europa Ekologia bilduz.

## Erreferentziak 
## Kanpo estekak
Alderdi Berri Antikapitalista

**Alderdi Berri Antikapitalista** (,  ahoskatua, edo **NPA**) Frantziako ezker muturreko alderdi politikoa da. Antikapitalismo eta ekosozialismoaren jarraitzailea, 2009an sortu zuten.

## Kanpo estekak
Mugimendu Erradikala

**Mugimendu Erradikal, Sozial eta Liberala** (), normalean **Mugimendu Erradikala** ( edo **MR**) deitua, Frantziako alderdi politikoa da. Sozioliberalismoaren jarraitzailea, 2017an sortu zuten Alderdi Erradikala eta Ezkerreko Alderdi Erradikala bilduz.

## Kanpo estekak
Birsorkuntza

[thumb|280px|[Itsas izarrak galdutako besoak birsortzeko gaitasuna du]]
**Birsorkuntza**, biologian, berritze, osatze eta hazkunde prozesua da, genomak, zelulak, organismoak eta ekosistemak perturbazioak edo kalteak eragiten dituzten fluktuazio edo gertaera naturalekiko erresistenteak izatea eragiten duena.

## Erreferentziak 
## Kanpo estekak
Demokrata eta Independenteen Batasuna

**Demokrata eta Independenteen Batasuna** ( edo **UDI**) Frantziako alderdi politikoa da. Liberalismoaren jarraitzailea, 2012an sortu zuten Indar Europar Demokrataren zenbait disidente bilduz.

## Kanpo estekak
Frantzia Altxatuta

**Frantzia Altxatuta** (,  ahoskatua, edo **DLF**) Frantziako alderdi politikoa da. 1999an Nicolas Dupont-Aignanek sortu zuen Errepublika Altxatuta () Errepublikaren Aldeko Batasunaren adar gaullista moduan. 2008an alderdi independente bilakatu zen eta 2014an egungo izena hartu zuen. 2017an DLFek Fronte Nazionala alboratzeko frontea hautsi zuen.

## Erreferentziak 
## Kanpo estekak
Deustuko batzokia

**Deustuko batzokia** EAJk Bilbon dituen hamalau egoitzetako bat da. Jada 1912an inauguratu zuten lehendabiziko batzokia baina egungoa 1978ko martxoaren 19an ireki zuten Eliodoro de la Torre kalean.

## Kanpo estekak
Floraliak

[thumb|300px|[Prosper Piattiren margolan honetan (1899) Floraliak erakusten dira. ]]
**Floraliak** Antzinako Erromako jaiak ziren. Flora jainkosaren omenez egiten ziren. Erromatar Errepublikaren garaian apirilaren 27an hasten ziren; juliotar egutegi, aldiz, apirilaren 28an. Egun horietan Ludi florae egiten ziren (euskaraz "Floraren jolasak"). Inperioan sei egunetara luzatu ziren festak. Festa hauez jatorriz ez ziren patrizioarenak, plebearenak baizik eta helburu nagusia, giro lizunean, atsegina bilatzea zen.

## Erreferentziak 
## Ikus, gainera 
* Flora jainkosa.

## Kanpo loturak
Erdoñako eliza

**Erdoñako Eliza** edo **Asuntzioaren Parrokia**, bokazioz Andre Mariaren Jasokundearen eliza, Erdoña herriko eliza da (Donemiliaga udalerria, Araba), muino baten gainean eraikia. XIII. mendetik XVII.era egindako eraikuntza aztarnak ditu.

## Ezaugarriak 
Portadak, zeinak hegoaldera ematen duen aterpe baten azpian, XIII. mendeko eraikuntzaren zantzuak ditu, erromanikotik gotikorako iragaite aldikoak. Bost arkiboltarekin osatutako arku zorrotza du, bikoitiak baketoiekin.

## Iruditegia 

Fitxategi:Erdoñako eliza, info panela (cropped).jpg|Elizaren planoa.
Fitxategi:Erdoñako eliza 2.jpg|Sarrera, hegoaldera.
Fitxategi:Erdoñako eliza.jpg|Ate nagusia, arku gotikoarekin, aterpe batean dago.
Fitxategi:Ordoñana - Iglesia de la Asuncion 4.jpg|Atearen detailea.
Fitxategi:Ordoñana - Iglesia de la Asuncion 2.jpg|Kanpandorrea.
Fitxategi:Erdoña eta bere eliza.jpg|Erdoña eta bere eliza, 20. mendearen 1. zatian, Indalecio Ojangurenen argazkian.
Fitxategi:Jasokundeko Eliza, Erdoñana (Araba) 2.jpg|Arkiboltetako aurpegiak

## Erreferentziak 
## Ikus, gainera 
* Erromanikoa Euskal Herrian
* Euskal Herriko arkitektura erromanikoen zerrenda

## Kanpo estekak 
* Bisita birtuala
Zalduondoko Alondegia

**Zalduondoko Alondegia** herri honetako etxe bat da, eraikitako euskal ondare nabarmen gisa katalogatua, Donejakue bidearen baitan, bere helbidearen izenarekin, Goitialdea auzo edo kaleko 23. eta 24. zenbakiak hartzen baititu.

Alondegi funtzioa bete zuen, baina XXI. mendearen lehen laurdenean, enpresa eta ekonomia sustapenerako bulego gisa funtzionatzen du parte batek, eta beste parte batean etxebizitzak daude.

## Erreferentziak 
## Kanpo estekak
Frantzia Intsumisoa

**Frantzia Intsumisoa** (,  ahoskatua, eta **LFI** laburtuta), ezkerreko alderdi politiko frantses bat da, 2016ko otsailaren 10ean sortua. Bere proiektuaren muinean ekosozialismoa eta sozialismo demokratikoa daude, eta ezker erradikalean edo ezkerrean kokatzen da. Alderdiaren logotipo ofiziala **φ** phi letra greziarra da.

Alderdiak 2017ko presidentetzarako hauteskundeetan Jean-Luc Mélenchon aurkeztu zuen hautagai gisa, eta laugarren postua lortu zuen lehen itzulian, botoen %19,58rekin. 2017ko hauteskunde legegileen ondoren, 17 diputatuz osatutako talde parlamentarioa osatu zuen Nazio Biltzarrean, eta Matilde Panot hautatu zuten taldeko buruzagi gisa.

2022an, Jean-Luc Mélenchonen hautagaitza babestu zuen berriro hauteskunde presidentzialetan, 2017ko emaitza hobetuz (botoen %21,95) baina bigarren itzulitik at geratuz, eta alderdiak ezkerraren lidergoa hartu zuen. Legebiltzarrerako hauteskundeetarako, alderdiak ezkerreko gainerako alderdi nagusiekin bat egin zuen NUPES koalizioa osatzeko, Nazio Biltzarreko bigarren indarra bihurtu zena 131 diputaturekin (horietatik 75 LFIkoak), eta presidentearen koalizio zentristari gehiengo absolutua eskuratzea oztopatu zion.

## Erreferentziak 
## Kanpo estekak 
* :Webgune ofiziala.
Erresuma Batuko Alderdi Komunista

**Erresuma Batuko Alderdi Komunista** () Erresuma Batuko alderdi handia izan zen. 1920an sortu zen zenbait alderdi marxista txiki bilduz. 1945 eta 1956 artean bere emaitzarik onenak lortu zituen baina 1956ko Hungariako Iraultzaren ondorioz jarraitzaile asko galdu zituen. Sobietar Batasunaren desegitearen ondorioz, bere zuzendaritza eurokomunistak alderdia desegin zuen. 1988an bere disidenteek Britainiar Alderdi Komunista sortu zuten.

## Idazkari nagusiak 
* 1920: Albert Inkpin
* 1929: Harry Pollitt
* 1939: Rajani Palme Dutt
* 1941: Harry Pollitt
* 1956: John Gollan
* 1975: Gordon McLennan
* 1990: Nina Temple

## Kanpo estekak
Britainiar Alderdi Nazionala

**Britainiar Alderdi Nazionala** (, *BNP*) Erresuma Batuko alderdi ultranazionalista da, 1982an John Tyndallek sortua. Ez du emaitza onik lortu baina 2009ko Europako Parlamenturako hauteskundeetan bi eserleku lortu zituen.

## Kanpo estekak
Ingalaterra eta Galesko Alderdi Berdea

**Ingalaterra eta Galesko Alderdi Berdea** (, *GPEW*; ) Erresuma Batuko alderdi ekologista da. 1990ean sortu zuten Alderdi Berdea banatu zenean. 2012 eta 2016 artean Natalie Bennett bere buruzagia izan zen.

## Kanpo estekak
Ipar Irlandako Aliantza Alderdia

**Ipar Irlandako Aliantza Alderdia** () Ipar Irlandako alderdi liberala da. Zenbait unionistek 1970ean sortu zuten alde bien arteko diferentziak gutxitzeko asmotan. 

Ostiral Santuko Hitzarmena bultzatu zuen lehen alderdi jatorriz protestantea izan zen. Bere jatorri hori, dena dela, atzean utzitzat jotzen du Aliantzak, eta 21. mendean bere burua ez unionista-protestante, ez katoliko-errepublikar gisa definitzen du, *besteak* izan daitekeen taldean, *ez-sektarioa* ere Ipar Irlandan sektario erabiltzen den adieraren argitan (erlijio-talde bati atxikimendua adierazten diona). Alde horretatik Ostiral Santuko Hitzarmenak ezartzen duen bi komunitateen arteko gobernua ez dute ondo ikusten, zatiketaren luzatzaile dela uste dute.

## Kanpo estekak
Pacificado

***Pacificado*** 2019ko Paxton Winters brasildar zinema zuzendariaren film dramatiko bat da.

Donostiako Zinemaldiko 67. edizioaren Sail Ofizialen aurkeztu eta Urrezko Maskorra irabazi zuen, eta horrekin batera, Gizonezko Aktore Onenaren Zilarrezko Maskorra (Bukassa Kabengele) eta Argazki Onenaren Epaimahaiaren Saria (Laura Merians).

## Istorioa 
Tatik, 13 urteko neska barnerakoi batek, zailtasunak izango ditu Jaca aita urrunarekin konektatzeko, aita Olinpiaden ondorengo egun nahasietan espetxetik atera eta gero. Polizia Baketzailea Rioko inguruko faveletako okupazio ahulari eusteko ahaleginetan ari den bitartean, etorkizunerako dituzten itxaropenak kolokan jartzen dituen borrokaren erdian aurrera egin beharko dute Jacak eta Tatik.

## Aktoreak 
* Bukassa Kabengele: Jaca
* Cassia Gil: Tati
* José Loreto: Nelson
* Débora Nascimento: Andrea

## Erreferentzia 
## Kanpo estekak 
* IMDb-ko fitxa
Maider Fernandez

**Maider Fernandez Iriarte** (Donostia, 1988) gipuzkoar hezitzailea eta zinemagilea da.

2019an bere lehen film luzea argitaratu zuen, *Las letras de Jordi* izenburuduna. Filma Donostiako Zinemaldian aurkeztu zuen, film zuzendari hasiberrien sailean.

2020an Berdinale jaialdian izan zen, Talents programan, zinemagile gazteen filmak sustatzea xede duen programan.

*El médico cura* izeneko filma prestatzen dihardu.

## Biografia 
Gipuzkoako Foru Aldundiak ikasketa espezializatuak egiteko eskaintzen dituen bekei esker, Pompeu Fabra Unibertsitateko Sorkuntza Dokumental Masterra egin zuen Tabakaleran lan egin zuen ikus-entzunezko teknikari, eta ondoren, bertako bitartekaritza-taldeko kide izan zen. Las chicas de Pasaik-eko partaide ere izan da. Kolektiboaren lanak hainbat jaialditan aurkeztu dira, besteak beste, Donostia, SEFF, FIC Uruguay, Filmadrid edo Nantesko jaialdietan.

## Filmografia 
### Film laburrak 
* Amor siempre (2018)
* Gure Hormek (2016, Las chicas de Pasaik)
* La chica de la luz (2016, Las chicas de Pasaik)
* Historia de dos paisajes (2016)
* Errautsak (2014, Zinergentziak#14, Zinebi)
* Agosto sin ti (2014, Las chicas de Pasaik)
* Encuentros (2014, Las chicas de Pasaik)
* Irudi mintzatuen hiztegi poetikoa (Aitor Gamentxo, Maria Elorza, Maider Fernández 2012)

### Film luzeak 
* *Las letras de Jordi* (2019)

## Sariak 
*Gure Hormek* Filmari esker Zinebiren Sari Nagusia irabazi zuen eta Malagako Jaialdian film labur onenaren saria.

## Erreferentziak
Jazell Barbie Royale

**Jazell Lakeshia Harvey** (Jacksonville, Florida, 1987ko abuztuaren 8a), ezagunagoa **Jazell Barbie Royale** izen artistikoaz, estatubatuar emakumezko modelo transgeneroa da. Ezaguna da 2019an emakume transgeneroentzako *Miss International Queen* nazioarteko edertasun lehiaketa irabazteagatik. Horrekin batera, lehiaketa irabazi zuen lehenengo emakume beltzarana bihurtu zen.

## Erreferentziak
Zalduondoko Erromesen ospitalea

**Zalduondo Erromesen ospitalea** edo **Santa Kasilda ospitalea** Zalduondoko eraikin bat da, eraikitako euskal ondare nabarmen gisa katalogatua, Donejakue bidearen baitan. San Saturnino elizaren aurrean dago.

Gipuzkoatik zetorren Donejakue bidean, Araban sartu eta lehenbiziko geldialdi inportantea zen Santa Kasilda ospitalea. 1743. urtera arte izan zuen izen eta funtzio hori. 21. mendean, bada berriro aterpetxe bat erromesentzat Zalduondon.

## Erreferentziak 
## Kanpo estekak
The Spy (telesaila)

***The Spy*** frantziar telesaila da, Gideon Raffek eta Max Perryk sortua.

## Sinopsia 
1960ko hamarkadan Mossadeko ezkutuko agente izan zen Eli Coen, Sirian barneratu eta Israelgo historian eragin giltzarria izateraino.

## Aktoreak 
* Sacha Baron Cohen: Eli Cohen / Kamel Amin Thaabet
* Hadar Ratzon-Rotem: Nadia Cohen
* Yael Eitan: Maya
* Noah Emmerich: Dan Peleg
* Nassim Si Ahmed: Ma'azi Zaher al-Din
* Moni Moshonov: Jacob Shimoni
* Alona Tal: Julia Schneider
* Mourad Zaoui: Benny
* Alexander Siddig: Ahmed Suidani
* Marc Maurille: IDF sarjentua
* Waleed Zuaiter: Amin al-Hafiz koronela
* Arié Elmaleh: Michel Aflaq
* Hassam Ghancy: Salim Hatum koronela
* Uri Gavriel: Majid al-Ard sheikh
* Tim Seyfi: Mohammed bin Laden

## Erreferentziak 
## Kanpo estekak
Montemayor baserria

**Montemayor baserria** Zalduondoko eraikin bat da, eraikitako euskal ondare nabarmen gisa katalogatua, Donejakue bidearen baitan. Herrigunearen zentroan bertan dago kokatua, Lazarragatarren jauregiaren ondoan.

Etxearen atari ederrak eta eguterak hegoaldera ematen dute. Bere egitura tradizionalean, albo batera zuen ukuiluak atzealdeko larrainarekin konektatzen zuen.

## Erreferentziak 
## Kanpo estekak
Lansana Conté

**Lansana Conté** (n'koz: ߟߊ߲߭ߛߣߊ߬ ߞߐ߲ߕߋ߬; Dubréka, Ginea Frantsesa, 1934ko azaroaren 30a - Konakry, 2008ko abenduaren 22a) gineatar militarra eta politikaria izan zen, Gineako Errepublikako presidentea 1984-2008 bitartean. Militar batzuekin batera estatu kolpea emanda eskuratu zuen botera, eta polemikaz beteriko hiru hauteskunde irabazi zituen.
 
## Bizitza 
Lansana Conté Dubrékan jaio zen, 1934ko azaroaren 30ean; susu etniakoa zen. Bingervilleko (Boli Kosta) eta Saint-Louisko (Senegal) eskola militarretan ikasi zuen. Frantziako armadan sarturik, Aljeriako Independentzia Gerran parte hartu zuen. 1970ean, portugaldar inbasioren aurka borrokatu zen, eta kapitain mailara goititu zuten horren ondoren. 1980an, diputatu hautatu zuten.

1984ko martxoaren 26an Ahmed Sékou Touré presidentea hil ondoren ondoren, Louis Lansana Beavogui jarduneko presidente izendatu zuten. Apirilaren 3an, ordea, militar talde batek estatu kolpea jo, eta Conték hartu zuen presidente kargua. Gineako Alderdi Demokratikoa estatu-alderdia eta haren erakundeak desegin zituen, preso politiko asko askatu eta ondasunak itzuli zitzaizkien, eta nekazariek salgaietan ordaindu beharreko zergak ezabatu zituen. Alabaina, ez zen demokraziarik ezarri, eta alderdi politikoak debekatu ziren.

1993ko abenduan, presidentetzarako hauteskundeak egin ziren; Conté izan zen garaile, alde txikiarekin ordea. Protestak izan ziren, hauteskunde garbiak ez zirelakoan. Hauteskunde kanpaina eta hauteskundeak berak ere bortizkeria giroan egin ziren, eta hildako asko izan zen. Conté nagusitu zen 1998ko abenduko presidentetzarako hauteskundeetan ere eta, aurrekoan bezala, emaitzen kontra agertu zen oposizioa. 2001ean, konstituzioa aldatu zuen hirugarren agintaldira aurkeztu ahal izateko; hori ahalbidetzeko antolatu zen erreferendumean herritarren %&nbsp;98k alde bozkatu zuen, baina parte hartzea oso txikia izan zen.

Horiek horrela, 2003an berriz hautatu zuten presidente. 2004an Lounseny Fall izendatu zuen lehen ministro, baina urte hartan bertan uko egin zion karguari, AEBetan zela, Conték ez ziolako behar adina aukerarik ematen herrialdeko ekonomia salbatzeko. 2007an, greba ugariren eta manifestazioen ondoren, Lansana Kouyate izendatu zuen lehen ministro. 2008ko abenduaren 22an hil zen.

## Erreferentziak 
## Kanpo estekak
Alderdi Liberala (Erresuma Batua)

**Alderdi Liberala** () Erresuma Batuko alderdi handia izan zen. 1859an sortu zuten zenbait whigh eta erradikalak bilduz. 1920ko hamarkadara arte bere urrezko aroa bizi zen. 1988an desegin eta Erresuma Batuko Liberal Demokratak alderdiaren barnean desagertu zen.

## Buruzagien zerrenda 
### Lorden Ganberako buruzagiak (1859-1988) 
* 1859-1865 : Granville Leveson-Gower
* 1865-1868 : John Russell
* 1868-1891 : Granville Leveson-Gower
* 1891-1894 : John Wodehouse
* 1894-1896 : Archibald Primrose
* 1896-1902 : John Wodehouse
* 1902-1905 : John Spencer
* 1905-1908 : George Robinson
* 1908-1923 : Robert Crewe-Milnes
* 1923-1924 : Edward Grey
* 1924-1931 : William Lygon
* 1931-1936 : Rufus Isaacs
* 1936-1944 : Robert Crewe-Milnes
* 1944-1955 : Herbert Samuel
* 1955-1967 : Philip Rea
* 1967-1984 : Frank Byers
* 1984-1989 : Beatrice Seear

### Komunen Ganberako buruzagiak (1859-1916) 
* 1859-1865 : Henry John Temple
* 1865-1875 : William Ewart Gladstone
* 1875-1880 : Spencer Compton Cavendish
* 1880-1894 : William Ewart Gladstone
* 1894-1898 : William Vernon Harcourt
* 1899-1908 : Henry Campbell-Bannerman
* 1908-1916 : Herbert Henry Asquith

### Alderdiaren buruzagiak (1916-1988) 
* 1916-1926 : Herbert Henry Asquith
* 1926-1931 : David Lloyd George
* 1931-1935 : Herbert Samuel
* 1935-1945 : Archibald Sinclair
* 1945-1956 : Clement Davies
* 1956-1967 : Jo Grimond
* 1967-1976 : Jeremy Thorpe
* 1976-1988 : David Steel

## Kanpo estekak
Done Milian baseliza

**Done Milian baseliza** Erdoña (Araba) herrian dago, herrigunetik iparraldera, muino baten gainean. Eraikitako euskal ondare nabarmen gisa katalogatua dago, Donejakue bidearen baitan.

Erdi Aroko jatorrikoa seguruenik, XVII. mendean berregin zuten seguruenik. Donemiliagoko ermandadeko batzartokia izan zen tradizionalki. Bere inguruan zenbait hobi topatu zituzten 1963. urtean.
Fitxategi:Done Milian ermita, Erdoñana, Araba 2.jpg
Fitxategi:Done Milian ermita, Erdoñana, Araba.jpg

## Erreferentziak 
## Kanpo estekak
Lorategia - Gane

**Lorategi gane** Etxea Getxo udalerriko Algorta auzoko San Nikolas eta Abasota kaleen ertzean kokatuta dago.

Jatorrian Algortako etxe arrunt bat zen, baina 1904 eta 1916 bitartean egin ziren berritze-lanen ondorioz, eskualdeko moldeen itxura hartu zuen. Arkitekturaren ikuspuntutik oso eraikin interesgarria da, eta gainera, kokaleku bikain batean dago. Egun Uribe-Kosta Partzuergoaren bulegoak daude eraikin honetan.

## Eraikina 
Lau aldeak agerian dituen eraikina, oin laukizuzena eta harburuen errenkada bikoitzan bermatzen den lau isuriko teilatua. Altxaeran behe-oina eta beste bi oin dauzka altueran, eta goiko oina besteak baino atzeratuago dago. Molduratutako inpostek banatzen dute sarrerako fatxada. Balkoi irten eta korritu bat dauka, eta bertara lau ate eta bao hirukoitz bat irekitzen dira goiko oinean. Beste baoak dinteldunak dira. Hormak landu gabeko harriz eginak dira, entokatuak, baina eskantzuetan, oinen arteko inposta-lerroetan eta dekoraziozko elementuetan silarria erabiltzen da. Ageriko adreilua ere bada arrain hezurraren erara landua. Balio handiko lorategia eta itxitura dauzka.

## Galeria 

Fitxategi:Jardin - Gane.jpg|Ikuspegi orokorra.

## Erreferentziak 
 

 
## Kanpo estekak
Etxahun Koblakari (pastorala)

thumb|300px|Pastoralaren une bat.
***Etxahun Koblakari*** 1986an Barkoxe herriak taularatu zuen pastorala izan zen. Egilea 1979an hil zen Pierre Bordazarre "Etxahun-Iruri" izan zen. Lanean Pierre Topeten kopla batzuk eta Roger Idiarten abesti batzuk jaso ziren. Antzezlana 1986ko uztailaren 27an eta abuztuaren 10ean antzeztu zen. 1986an Etxahunen jaiotzaren 200 urte bete ziren. Hau ez zen, baina, taularatu zen lehenengo aldia, 1953an Barkoxe herriak ere plazaratu baitzuen.

Hau Bordazarraren lehen pastorala izan zen: 1953an, Martxe Eihartzetek bultzatuta, idatzi zuen. 1967ko apirilaren 22an bertsio bat filmatu zen Parisen.

## Argumentua 
Pastorala Pierre Topeten ((Barkoxe, Zuberoa, 1786ko uztailaren 26a - Barkoxe, 1862ko urtarrilaren 17a) ) biografian oinarrituta dago.

## Iruditegia 

Image:
Etxahun koblakari pastorala2.jpg|
Etxahun koblakari pastorala3.jpg|

## Bibliografia 
* *Etxahun koblakari. Sortzeko berrehün Gerren Urthe büria*. Imprimerie des Gaves, 1986, 54 or. Testua Zuberatarrez, frantsesez eta euskara batuaz.

## Erreferentziak 
## Ikus, gainera 
* *Agur Xiberua*
* *Goizian argi hastian*
* Oi ama Euskal Herri
* *Laida pilotaria*
* *De Trevilleren azken hitzak*,
* *Ama Euskadi.*
* *Iparragirre pastorala*

## Kanpo estekak
Leopoldina Rosa (itsasontzia)

[thumb|300px|[Valizas, Uruguai.]]
***Leopoldina Rosa*** hiru masta zituen fragata zen. 345 tona mugitzen zituen. 1842ko ekainaren 9an, arroka batzuen aurka jo zuen eta Uruguaiko kostalde pareko Valizasko barraren inguruan urperatu zen. Zeramatzan 303 bidaiarietatik 200 baino gehiago ito ziren. Itsasontzia Baionatik atera zen eta bidaiari gehienak Iparraldeko zein Hegoaldeko euskal emigratzaileak ziren. Eider Arruti, Ormaiztegiko Zumalakarregi Museoaren partaidearen ustez, «Euskal emigrazioaren tragedia handiena izan zen».

## Ibilbidea 
Le Havre portu frantsesaren inguruan mugitu ohi zen *Leopoldina Rosa*. Kapitainak Frappaz abizena zuen eta maiatza hasieran Baionatik atera zen, Montevideo helmugarekin. Ofizialki 303 pasaiariak zeuden barruan, gizonak, emakumeak eta haurrak. Baionatik Pasaian sartu zen eta handik Atlantiko aldera abiatu zen. Ekainaren hasieran, Uruguai parean eta bidaia bukatzear zegoenean, lehorrera hurbiltzerakoan, hegoaldetik zetorren ekaitz bortitzak gogor jo zion. Haizeak arroken kronta eramaten zuen itsasontzia baina, hala ere, hiru egun eutsi zion itsas gaiztoari. Azkenik, Los Castillos izeneko inguruan hondoa jo zuen. Itsas ertza ez zegoen urruti eta bidaiari gehienak bizirik ateratzea ez zirudien hain zaila; horretarako beharrezkoa zen kable bat lehorreraino eramatea. Itsasoak, aldiz, ez zuen uzten. Hori gutxi balitz, marinel gehienek, beldurrez jota, itsasontzitik igeri egiten ihes egin zuten. Itsasontzian eskifaiako kapitaina, tenientea, medikua, kontramaisua, itsasmutil bat eta aprendiz bat bakarrik gelditu ziren. Bidaiari gehienek igeri egiten ez zekiten, bestetik. Hala ere, desesperaturik, askok haien burua itsasora bota zuten. Gauerako itsasontzia urperatu zen eta harekin bertan gelditzen ziren bidaiariak.

## Datuak 
Pasaiatik atera zenean 303 bidaiari zeuden. Horietatik 231 hil ziren. 62 bizirik atera ziren, gehienak ''L' Eclair* itsasontziak jasota. Aurretik, bidaian, beste bi emakume hilik gertatu ziren.

## Erakusketa 
Ormaiztegiko Zumalakarregi Museoak *Leopoldina Rosa: Gaur egungo istoria* erakusketa 2019ko irailaren 20tik 2020ko martxoaren 22 arte erakusketa monografikoa erakutsi zuen.

## Erreferentziak 
## Kanpo estekak 
* : Alberto Irigoyenen artikulua *Euskonews'' aldizkari digitalean, 330.zk, 2006(01/13-20.
* : [Gertaeraren informazioa eta bizirik atera ziren pertsonen zerrenda garaiko Espainiako Aldizkari Ofizialean(https://eu.wikipedia.org/wiki/Estatuko_Aldizkari_Ofiziala_%28Espainia%29).]
Stillson giltza

**Stillson giltza** giltza erregulagarri bat da, ohiko giltzekin estutu edo lasatu ezin diren piezekin lan egiteko erabili ohi dena. 1869ko urriaren 12an patentatu zuen Daniel Chapman Stillsonek, 95744 zenbakiarekin.

Giltza honek ahoaren neurria egokitzeko gaitasun handia du. Giltzaren gorputzak eta aho mugikorrak kremailera bat dute, eta haridun eraztun baten bidez elkarren arteko distantzia doitzea posible da. Haridun eraztuna biratzean kremailerak mugiarazten ditu, ahoen arteko distantzia aldatuz. Giltza horietako gehienek bi malguki dituzte, doitu ondoren ahoak estutze indarra egin dezan.

Horrez gain, Stillson giltzaren ahoak zerradunak dira, mugiarazi behar duten pieza tinko atxikitzeko. Horrek erreminta egokia bihurtzen du higaturiko azkoin eta torlojuak biratzeko, baita gainazal laua duten piezak birarazteko ere (hodiak, adibidez).

## Erreferentziak 
## Kanpo estekak
Ford giltza

**Ford giltza** giltza erregulagarri mota bat da, XVIII. mendeko giltza erregulagarri ingelesen aldaera estatubatuar bat. XIX eta XX. mendeetan oso erabilia izan zen, baina gaur egun oso gutxitan erabiltzen da lanbide mekanikoetan, giltza zabalgarriek ordeztu baitute.

Aho leunak ditu eta haridun azkoin baten bidez erregulatzen da.

Izena A modeloko Ford autotik datorkio, haietako auto guztiek baitzuten beren erreminta kutxan mota horretako giltza bat.
## Kanpo estekak
Iturgin giltza

**Iturgin** **giltza** iturgintza-hodiak biratzeko erabiltzen den giltza erregulagarria da. Hodien diametro desberdinetara egokitzen da giltzaren eskutokietako batean den eraztuna biratuz.

Iturgin giltza 1888. urtean asmatu zuen Johan Petter Johansson asmatzaile suediarrak. Bere abantaila nagusiena lor daitekeen tortsio-indar handia da. Hala ere, arduragabe erabiltzen bada, hodia urra edo hauts dezake.

## Kanpo estekak
Getxoko udaletxea

**Getxoko udaletxea** Algorta auzoko Foruak eta Algortako Etorbideen ertzean kokatuta dago. Leku abantailatsuan, San Ignazio eliza eta plazaren aurrean.

Estilistikoki kalitate eta ikuste-efektu handia du, erregionalista menditar berria joeraren eragin handiarekin, baina euskal jauregi barrokoaren inguruan Iturriaren irakurketa pertsonaletik hurbilago.

## Eraikina 
1917an Fidel Iturriak Udaletxea eraikitzeko lanak hasi zituen. Eta 1924tik aurrera Ignazio Manuel María Smithek lanak jarraituko ditu.

Udalaren Jauregia, monumentu-eraikina da; oinplano angeluzuzena du eta altxaerari dagokionez, erdisotoa, beheko oina eta bi pisu, Berangoko harlanduz egindakoak, kalitate bikainekoak. Bere fatxada nagusia hiru gorputzetan banatuta dago: erdikoa, goiera gutxiagokoa, eta bi alboko, dorre gisa albo banatan daudenak. Sarrera, erdiko gorputzean, arkupe beheratu soilaren azpian irekitzen da eta arkupe honen gainean, lehen oinean, omenezko balkoi hegalkindua kokatzen da. Murrua errematatzen erlaitz makur luzitua dago, pintura eta arkuetako baoez apaindutakoa. Eskuinaldean, oinplanoan nabarmendu gabe, dorre motza dago, ia laua dena. Bere lehen oinean, balkoi irtena, korritua, du eta bi bao dinteldunetatik zehar iristen da bertara. Gainean, bigarren oinean, egutera gisa bi arku triforio irekitzen dira, zeinak alboko fatxadan errepikatzen baitira. Gorputza ixten harrizko harburutxoz landutako erlaitza dago; harburu hauek ezkinetan pinakuluz erramatatuta daude. Aipatzekoak dira garitoi angeluarrak, zeinak azken pisuaren parean hasita, erlaitzean amaitu eta pinakuluetan jarraitzen baitute. Ezkerreko gorputza, goieragatik nabarmentzen da eta fatxadaren linearen gainean aurreratzen da. Bestearekin antz handia du, baina bien artean desberdintasun bat dago, batez ere, bere azken pisuan. Hemen, eguteraren ordez, bao bikia irekitzen da eta bere azpian udalerriko ezkutua dugu. Gainera, murruaren erremateak ez du apaindurarik.Jauregia goieragatik nabarmentzen da, terrazako zokalo itzelarekin eta eskalinata barrokoekin markatuta dagoena.

## Galeria 

Fitxategi:Guecho, Algorta - Palacio Consistorial 1.jpg|Ikuspegi orokorra.
Fitxategi:Getxo - Getxoko udaletxea 012.jpg|Leiho baten xehetasun
Fitxategi:Getxo - Getxoko udaletxea 035.jpg|Eskaileren beirate
Fitxategi:Getxo - Getxoko udaletxea 052.jpg|Udalbatza areto

## Erreferentziak 
 

 
## Kanpo estekak
Barco dorrea

**Barco dorre** Abantoko XVII mendeko jauregi barrokoa da. Jauregia Juan de la Penilla Herrerak (Riomontan, Trasmiera) eraiki zuen. Eraikuntza 1656an hasi zen eta lanak 1659an amaitu ziren.

Lau uretako teilatua duen eraikin kubikoa da, harlangaitzez inguratua eta izkinetan harlanduz eraikia. Sarbidea ekialdean dago eta ateburuduna da. Atearen gainean burdin forjatuzko balkoia eta familiaren armarria daude.

## Erreferentziak 
## Kanpo estekak
Araizko mendilerroa

**Araizko mendilerroa** Nafarroa Garaian kokatuta dagoen mendilerro bat da. Bere punturik altuena Monte Plano mendia da, 474 metrorekin.

Mendilerroan dagoen Araiz mendiak ematen dio izena mendilerroari.

## Mendiak 
# Monte Plano, 474 m 
# Punputiain, 464 m 
# Beratxa, 446 m 
# Alto de Romerales, 435 m 
# Araiz, 430 m 
# Altos de Candaraiz, 426 m 
# Alto de Sancho Martín, 405 m 
# Alto de las Cabras, 394 m 
# Alto del Carbonero, 390 m 
# Villanueva, 370 m 

## Erreferentziak 
## Ikus, gainera 
* Euskal Herriko mendilerroen zerrenda

## Kanpo estekak
Arraraingo San Joan baseliza

thumb|300px|Baselizaren ikuspegi orokorra.
**San Joan baseliza** Arabako Burgu ondoan daogen Arrarain herri hustuko eraikina da. XII. mendean eraikia, erromaniko estilokoa da. Donejakue Bidean dago eta oinarrizko Arabako Kultura Ondasuna gisa sailkatuta dago.

## Historia 
Eraikuntza hau Arrarain izeneko aspaldiko herrixkaren azken testigantza da. Herri hau XIV. mendean hutsik gelditu zen. Eremu hau herritarrek “Erromatarren Bidea” deitutakoaren ondoan kokatuta dago, Araba gurutzatzen zuen Burdeos-Astorga erromatarren galtzadaren gertutasuna adierazten diguna. Mendeetan zehar baseliza funtzioa betez, Burguko herritarrek, eliza mantentzeaz arduratu zirenak, eliztxoaren ipar horman hilerria kokatzea erabaki zuten, hau dela-eta, gaur egun, herriko hilerriaren kapera gisa funtzionatzen du.

## Deskribapena 
Laukizuzeneko oinplanoa duen eliz zaharra, zirkuluerdi formako absidea du. Egungo eraikinean elementu erromaniko ugari ikus daitezke: presbiterioa, kanoi ganga, absidea, azken hau esfera-laurdeneko gangaz. Erromanikoa da baita ere erdi puntuko garaipen arkua. Kapiteletan irudi geometrikoak eta pertsonaia hegaldunak ikus daitezke. Baselizaren alde erromanikoak harlanduz eraikiak dira. Horma bularrak ere erromanikoak dira.

Habeartea XVIII. mendean zurez estali zen.

Bertako Andre Maria Zuria, XIV. mendean egina, Burguko elizan gordetzen da.

## Baseliza eta ingurua arriskuan 
Baseliza eta, orokorrean, Arrarain herri hustua, erromatar galtzada eta Burguko nekropolia Abiadura Handiko Trenaren trazaketaren mehatxupean daude. Horrela salatu zuen Rafael Varón arkeologoak Arabako Batzar Nagusietan. Espezialistak beste mota bateko kulturaren eta lurraldearen gestioa eskatu zuen.

## Irudiak 

Fitxategi:ATHA-GUE-CD-01084.jpg|Gerardo López de Gereñu Galarragak egindako argazkia (1940-1960)

## Erreferentziak 
## Ikus, gainera 
* Arrarain

## Kanpo loturak 
* : Erdi Aroko Araba webguneko informazioa. Bideoak erakusten ditu.
* Bisita birtuala
Panic! at the Disco

**Panic! at the Disco** pop rock musika talde estatubatuar bat da. Las Vegas hirian sortu zuten taldea 2004an Brendon Urie, Ryan Ross, Spencer Smith eta Brent Wilson lagunek. Taldearen osaketan aldaketa ugari eta gero, 2015etik Brendon Urie abeslaria da kide bakarra, Nicole Row (baxua), Mike Naran (gitarra) eta Dan Pawlovich (bateria) biretarako taldekide dituelarik. 2005an debutatu zuten disko merkatuan ''A Fever You Can't Sweat Out* albumarekin: "I Write Sins Not Tragedies" abestiak lortutako entzuteari esker, platino hirukoitza ziurtatu zuen albumak Estatu Batuetan.

## Diskografia 
* *A Fever You Can't Sweat Out* (2005)
* *Pretty. Odd.* (2008)
* *Vices & Virtues* (2011)
* *Too Weird to Live, Too Rare to Die!* (2013)
* *Death of a Bachelor* (2016)
* *Pray for the Wicked'' (2018)

## Kanpo estekak 
* Taldearen webgunea
Errukiñe 2 etxea

**Errukiñe 2 etxea** Areatzan dagoen, dagoen XVI. mendeko etxe gotiko bat da.

## Ezaugarriak 
Oinplano angeluzuzena du, beheko solairua, solairu noblea eta ganbara eta bi isurkiko estalkia.

1525. urtearen inguruan eraiki zen etxe hau Areatza eta Bizkaian berritzailea izan zen, ez bere egitura arkitektonikoagatik baizik eta fatxadan dituen apaingarriengatik, gotiko berantiarraren igeltsuzko xaflez eginikoak. Solairu noblea eta ganbarako karela erliebezko igeltsuzko palakatu batekin apaintzen dira, gurutzatzen diren zirkuluen irudiak marrazten dituena, landare-kukuluekin enjutetan eta arrain-maskuriekin luneto lehortzaileetan.

Bbaoak kordoi lodi baten bitartez nabarmentzen dira, alfiz konopial bat marrazten delarik.

## Ondarea 
Eusko Jaurlaritzak izendatutako ondarea da

## Erreferentziak 
## Kanpo estekak
Begoñako lurmuturreko galeriak

**Begoñako lurmuturreko galeriak** kokatuta dauden lekuan egon zen garai batean Begoñako Gotorlekua; gotorleku hau XVII. mendetik XIX. mendera defentsako lanetan aritu zen. Orubearen eustorma bezala eta gaur egun desagertuta dagoen eta Etxebarrieta sendienarena zen Etxebarri jauregiko lorategian aisialdirako leku bezala eraiki ziren. Galeria handi hau Itsasoan Galdutakoen Etxearen parean dago eraikita, eta Atxekolandeta kaletik iristen da bertara.

## Historia 
Horacio Etxebarrietak eskatu zion Ricardo Bastida arkitektoari galerien proiektua 1919. urtean. Aldakera batzuk gero 1921 urtean galeria zabaldu zuten. Punta Begoñako galeria bere aisiraldirako bakarrik eraiki zuen Horaciok.

Gela nagusiak tximinia bategaz eta besaulkiaz apainduta zegoen. Galerien material oso garestiak eta bereziak dira, zafiro urdían, Carrarako malmola, Caceresko granitoa,… Hodartzako horma egurrez egindakoak dira.

Galeria urte askotan zehar bere sortera egon dira, gaur egun galleria berreskuratzeko proiektu bat dago eta bisitak egin daitezke.

## Eraikina 
Oin irregularra du, bihurria, izan ere, bere profila kokatzen den muinora egokitzen du. Harri-hormazko eta ezpondan egindako zokalo altu baten gainean dago eta altuera desberdineko hiru atal ditu; atal horiek silerian, harri-horman eta hormigoian landu dira.Lehenengoa, Arriluzeko kaitik hurbilen dagoena, altuera bakarrekoa da. Galeria dinteldu bat osatzen du, baranda abalaustratua duten zutabeen gainean oinarrituta. Bigarren atala, luzeena eta bihurriena, altuagoa da, izan ere bi solairu gainjarrita ditu. Galeria baten lekuan, zona honetan begiratoki beiratu handi bat zegoen, behealdean bao angeluzuzenak zituena -gaur egun itxita dago-, eta goialdean zutabeen gainean jarritako arku eskartzanoen arkuteria bat zegoen, altxaera txikiagokoa. Terraza eta begiratoki abalaustratuak estalita daude. Amaierako atala lehenengo atalaren antzekoa da, baina oraingoan sakontasun handiagoa dago, eta horri esker, aisialdira zona bat egokitu zen. Barrualdean hormetan zokalo eder alikatatu bat dute. Horien alboan, etxeko lorategi zaharrerako hainbat sarrera egin ziren. Berriki etxeko orubean etxebizitza-multzo bat eraiki da. Hala ere, arkitekturari, eszenografiari eta giroari dagokienez eraikin honen balioa ukaezina da.
thumbtime=27|thumb|Berreskuratze lanak abian jarri zituen EHUk.

## Galeria 

Fitxategi:Getxo-PuntaBegoña001.jpg
Fitxategi:Getxo-PuntaBegoña002.jpg
Fitxategi:Getxo-PuntaBegoña003.jpg
Fitxategi:Getxo-PuntaBegoña004.jpg
Fitxategi:Getxo-PuntaBegoña005.jpg
Fitxategi:Getxo-PuntaBegoña006.jpg
Fitxategi:Getxo-PuntaBegoña007.jpg
Fitxategi:Getxo-PuntaBegoña008.jpg
Fitxategi:Getxo-PuntaBegoña009.jpg

## Erreferentziak 
 
## Kanpo estekak
Portu Zaharra (Getxoko portua)

**Portu Zaharra** edo **Ereagako portua** arrantzaleen txalupentzako ditxo bat eraikitzeko premiaren aurrean eraikitako lehenengo portua da. Eraikuntza honen ekimena arrantzaleen kofradiatik sortu zen eta Bizkaiko Jaurerriak emandako diru-laguntzari esker burutu ahal izan zen. Portu bitxi bat da eta Usategi mendi-hegalaren atzean dago kokatuta. Defentsa-kai bat da, eta kostaldearekin elkartzeko kaiaren amaierako zatian betegarri bat eta forma erdizirkularreko dike bat jarri dira. Biekin ahokadura estuko kai bat babestea lortzen da, eta kai horrek hego-ekialdean arrapala bat eta eustorma bat ditu. Eskaileraren bidezko hainbat sarrera ditu. Hormak silerian eta harri-horman landu dira. 1626 urte inguruan eraiki zen, eta hainbat erreforma eta konponketa egin dira. Bilboko kanpoko portua eraiki ondoren, Bilboko babespetik at geratu zen eta Abrako portua sortu zenean, 1920ko hamarkadan, "Portu Zaharra" izena jarri zitzaion. 1950eko hamarkadan berreskuratzen saiatu ziren, eta hormaren eta kostaldearen arteko hutsunea bete zen; duela gutxi arte hortxe bertan zegoen "Las Piscinas" izeneko kirol elkartea. Bertan hiri-hondartza txiki bat du.

## Galeria 

Fitxategi:Puerto De Ereaga.jpg

## Erreferentziak 
## Kanpo estekak
Arriluze jauregia

**Arriluze jauregia** Getxo udalerriko Neguri auzoko Atxekolandeta 15 zenbakian kokatuta dago.

Arriluze jauregia joan den mende amaierako Bizkaiko goi burgesiarentzat eraikitzen ziren etxe-moten adierazle bikaina da. Erdi Aroko revival neogotikoan diseinatu zen, Ana Erreginaren estiloan.

## Historia 
Fernando María Ybarrak bere koinatua zen José Luis Oriol Urigüen arkitekto eta enpresaburuari eskatu zion jauregi hori eraikitzea, 1910. urtean. Bizkaiko enpresaburu eta politikari kontserbadore ospetsua zen, eta Alfonso XIII. erregeak Arriluze de Ybarra markes titulua eman zion.

Harlandu onez eraikita dago osorik, eta lorategi zoragarriz inguratuta dago ezpondan, arkupe itsuak dituzten hormek mugatuta.

## Eraikina 
Inguruan lorategi ederrak ditu, baita euste-hormak ere; euste hormen arkuak itsuak dira, eta sarrerako atea eta atezainaren etxebizitza Manuel Maria Smithek 1912an egin zituen. Erdi Aroko estiloa dute, baina inspirazio gaztelarra. Kokaleku topografikoa eta Erdi Aroko itxura apaina ikusita, irudi bitxia du. Eraikin exentu bat da, eta silerian landu da. Labarraren malkarrean dago kokatuta, hortaz, oina oso irregularra da. Estalkiak konplexuak dira, hautsiak eta batzuetan terrazak dituzte. Fatxada nagusia, profil mugitua duena, bi dorrek osatzen dute. Izkinan daude eta asimetrikoak dira, bata mailakatua eta bestea almenatua; erdiko gorputz batek elkartzen ditu. Altxaeran behe-sotoa, beheko solairua, altuera bat eta ganbara ikus daitezke, eta apaingarri anitzak daude. Besteak beste, azpimarragarriak dira zutabeen gainean dinteldutako ataripe bat eta dorreen alboetako hormetan dauden begiratokiak. Lehenengo solairua terraza batek betetzen du. Dorreen gorputzek eteten dute terraza, eta lehen aipatu ditugun begiratokietan ere terrazak jarraitzen du. Sarrerak dintelduak dira, alfiz barrokoak daude eta begiratoki bat nabarmentzen da, gustu ingelesaren arabera antolatua. Aurkako fatxadan sarrera nagusia dago eta fatxada honetako apaindura zertxobait serioagoa da, bi ardatz bertikal daude. Sei gorputzeko leihate handi bat azpimarratu behar da, baita sarrerako ataripea ere; ataripe hori exentua da eta dobela markatuak dituen arku beheratu bat du. 

## Galeria 

Fitxategi:Getxo-Arriluze001.jpg
Fitxategi:Getxo-Arriluze002.jpg
Fitxategi:Getxo-Arriluze003.jpg
Fitxategi:Getxo-Arriluze004.jpg

## Erreferentziak 
## Kanpo estekak